تورکیه جمهور باشقانلیغی، آمریکا نیویورک تایمز قزئتی‌نین "تورکیه‌دن بئیین کؤچو" ایله باغلی اولا‌راق پایلاشدیغی معلومات‌لارین گئرچک اولمادیغینی بیلدیردی.
نیویورک تایمز قزئتی‌نین "تورکیه‌دن یورد خاریجینه کؤچ" موضوعسو ایله باغلی خبرینه پرزیدنتلیک اینسان قایناقلاری اوفیسیندن یالانلاما گلدی.
ائدیلن خبرده "2017-جی ایلده تورکیه‌دن کؤچ ائدن تورک ساییسی‌نین چئیرک میلیون‌دان چوخ" اولدوغو ادعاسی‌نین اساس‌سیز اولدوغو ایفاده ائدیله‌رک گئرچک رقم‌لر آچیقلاندی.
آچیقامادا بو ایفاده‌لره یئر وئریلدی:
" توپلوما آچیق اولان تورکیه ایستاتیستیک تشکیلاتی معلومات‌لارینا باخیلدیغیندا، 2017-جی ایلده تورکیه‌دن کؤچ ائدن وطنداش‌لاریمیزین ساییسی‌نین یازیدا ادعا ائدیلدیگی کیمی چئیرک میلیونون اوستونده دئییل، عکسینه 113 مین 326 نفر اولدوغو گؤرولمکده‌دیر. بو سایی ادعا ائدیله‌نین یاری‌سین‌دان داها آزدیر. بونونلا بیرلیکده تورکیه‌یه یورد خاریجین‌دن کؤچ ائدن تورکیه جمهوریتی وطنداشی ساییسی 101 مین 772 نفردیر و یورد خاریجینه وئریلن دقیق کؤچ سایی 11 مین 554 نفردیر. "
آچیقلامادا، یازیداکی چئیرک میلیون ایفاده‌سی‌نین، خاریجه کؤچ ائدن تورکیه جمهوریتی وطنداشی ساییسی دئییل، خاریجه کؤچ ائدن وطنداش‌لار و خاریجی اویروک‌لولارین توپلامی اولدوغو قئید ائدیلدی.
